मोरबी। डेढ़ साल पहले बेटे की हत्या हो गई, जांच के नाम पर पुलिस ने कुछ नहीं किया। आखिर में तंग आकर मां ने उठाया बेट और दौड़ पड़ी पुलिस को मारने के लिए। इससे वहां अफरा-तफरी मच गई। पुलिस ने मृतक के माता-पिता, बहन को गिरफ्तार कर लिया है। स्वामिनारायण मंदिर में हुआ हंगामा…
वास्तव में आज मोरबी के जाआईडीसी के पास स्थित स्वामिनारायण संस्कारधाम द्वारा संस्कार इमेजिंग सेंटर और ब्लड बैंक का उद्घाटन समारोह था। स्वामिनारायण संप्रदाय के महंत और हरिभक्त के अलावा स्थानीय नेताओं की उपस्थिति में समारोह हो रहा था। इस दौरान डेढ़ साल पहले मोरबी में चर्चित निखिल धामिया हत्याकांड के संबंध में उसके परिवार वालों ने स्वामिनारायण मंदिर के कुछ लोगों पर शंका व्यक्त की थी। इस दिशा में पुलिस जांच के नाम पर कुछ भी नहीं कर रही थी। इसलिए आज मंदिर में हुए समारोह का विरोध मृतक के परिवार वाले कर रहे थे। इसलिए मृतक निखिल की मां कीर्तिबेन पिता परेश धामेया, उसकी बहन मयूरी और मोहल्ले वालों के साथ उग्र विरोध व्यक्त किया। ये लोग समारोह में घुसने का प्रयास कर रहे थे। जब उन्हें सफलता नहीं मिली, तो मृतक की मां का सब्र का बांध टूट पड़ा और वह बेट(कपड़े धोने का हत्था) लेकर पुलिस को मारने दौड़ पड़ी।
पुलिस पर आरोप
मृतक परिवार ने पुलिस पर आरोप लगाया है कि बेटे की हत्या के डेढ़ साल बाद उन्हें न्याय नहीं मिला है। पुलिस प्रशासन उनके साथ सहयोग नहीं कर रहा है। हमारे द्वारा विरोध किए जाने पर पुलिस हमें घसीटते हुए बाहर ले गई थी। हमें विरोध भी करने नहीं दिया गया। हत्या के आरोपियों को पुलिस ने कड़ी सुरक्षा दी है। आखिर हमें विरोध करने क्यों नहीं दिया जा रहा है।
क्या था मामला
मोरबी के गुजरात हाउसिंग बोर्ड के निवासी और तपोवन विद्यालय में पढ़ने वाले 14 वर्षीय छात्र निखिल परेशभाई धामेचा 15 दिसमबर 2015 को दोपहर स्कूल से घर नहीं लौटा। इससे छात्र के माता-पिता ने इसकी सूचना पुलिस स्टेशन में दी। घटना को गंभीरता से लेते हुए मोरबी पुलिस ने निखिल को खोजने के लिए पुलिस की कई टुकड़ियां बनाई। किंतु कोई सफलता नहीं मिली। तीसरे दिन छात्र की लाश मच्छु नदी के किनारे मिली। लाश को देखकर यह साफ लग रहा था कि छात्र की हत्या की गई है। पुलिस ने आज तक इस दिशा में क्या किया, यह भी स्पष्ट नहीं है। इसीलिए मां आक्रोशित होकर पुलिस को मारने दौड़ पड़ी थी।
आगे की स्लाइड्स में देखें PHOTOS...
hin_Deva hin_Deva bho_Deva hin_Deva hin_Deva hin_Deva hin_Deva